**ЛЕТЕН СЕМЕСТЪР**

**2 курс- 4-ти семестър**

**Подмодул Б - Образователни философии, политики и практика,**

**(избират се 2 от 4 дисциплини)**

**ФИЛОСОФИЯ НА ОБРАЗОВАНИЕТО**

**проф. дпн Яна Мерджанова**

**(дисциплината е задължителна за студентите записали модула за получаване на допълнителна квалификация „Учител по Философия и Гражнадско образование“)**

*Те трябва да изберат само още една.За другите студенти също може да бъде една от избираемите.*

Характерът на курса е интердисциплинен и представя една съвременна визия за философията на образованието. Става дума за формиране на педагогическо самосъзнание, готовност и компетентности на педагози-трансформатори, не само проектиращи социалните тенденции в образованието, но и провокиращи и образоващи общество в нов и за нов тип ментална среда.

Курсът е ориентиран не толкова исторически и информационно към „знание за ...“, а познавателно-проблемно и компетентностно към овладяване и прилагане на философско-познавателните методи и категориално мислене за пре-откриване, пре-формулиране, интерпретиране и търсене на отговори на ключовите питания за Образованието днес, за трансформациите му и неговите перспективи. Работи се с персонално портфолио и се реализират творчески задания, питания, философско-образователни проекти, мандали, които стимулират личен опит и преживяване. Курсът завършва с Отворени философско-образователни ателиета, в които участват студенти и от двете специалности – неформално образование и педагогика, и от настоящата, и от предходните години. Курсът формира базови компетентности на педагога – съзидател и е препоръчителен за всички студенти с ориентации и интереси в широкия и изключително актуален периметър на обучението по философия и гражданско образование. Всяка година екипът преподаватели включва нов акцент и проблематика, свързана с живота на съвременното общество. Оценяването е въз основа на текущата работа и изработените задания в Портфолиото.

**СРАВНИТЕЛНО ОБРАЗОВАНИЕ**

**доц. д-р Илиана Петкова**

Курсът има за цел да запознае студентите със същността и проблемите на сравнителното образование. Ще бъдат представени: 1) историческите основи за обособяване на сравнителното образование като наука; 2) етапите в историческото развитие; 3) теорията, методологията и методите на сравнителното образование като педагогическо направление; 4) своеобразието в устройството и функциониране на образователните системи в страните от Европейския съюз и извън него; 5) проблемите, тенденциите и перспективите в развитието на сравнителното образование и алтернативните подходи в обучението. Курсът представлява едно своеобразно „пътешествие“ през образователните системи на различни държави – започва се от Изтока, преминава се през Европа, стига се до Южна и Северна Америка, обхващат се страни и в Африка. Прилага се мотеда на обърнатата класна стая като студентите са активно въвлечени в изследователкия процес и търсенето на информация за образованието в различните държави. Учебната дисциплина завършва със сравнителен анализ между избрани от студента държави-

**СОЦИАЛНА ПЕДАГОГИКА**

**проф. д-р Силвия Николаева**

Учебната дисциплина има за цел да представи в систематизиран вид най-значимите измерения на социалната педагогика като специфична интердисциплинарна наука и практика, с което да способства за повишаване на социално-педагогическата култура и компетентност на студентите от специалност „Педагогика”.

Задачи:

* Формиране у студентите на адекватни представи за предмета, обекта и методологията на Социалната педагогика като специфична интердисциплинарна наука и практика;
* Систематично представяне на историческите и актуални тенденции в развитието на основните направления на Социалната педагогика като научна дисциплина и практика;
* Формиране у студентите на базисни знания и умения за социално-педагогическа диагностика и изследване;
* Формиране у студентите на базисни знания и умения за социално-педагогическа работа с различни групи деца, подрастващи и възрастни;
* Формиране у студентите на базисни знания и умения за социално-педагогическа работа в институционални и извън институционални среди;
* формиране у студентите на базисни знания и умения за социално-педагогическа превенция, подкрепа и корекция при работа с различни групи клиенти;
* Формиране у студентите на позитивни нагласи към професионалните роли, функции, култура и компетентност на социално-педагогическите кадри; подпомагане на тяхната професионална идентификация и интеграция чрез формиране на умения за саморазвитие, самоконтрол и възстановяване в професията.

**ДРАМА, ТЕАТЪР И АНИМАЦИЯ В ОБРАЗОВАНИЕТО**

**проф. д-р Радка Василева и хон.ас. Евгения Роева**

Обучаваните ще познават основните характеристики и уникални особености на образователният анимационен подход. Ще овладеят набор от драма техники, които ще могат да включват и предлагат в обучението по различни учебни дисциплини и теми. Ще познават и интегрират в обучението идеи от графичното обучително фасилитиране /анимирана илюстрация, образователни комикси и др./ и образователната ролева интерактивност /ролеви игри, образователна драма и др./ Ще се научат да планират и продуцират училищни пиеси и performans посредством компоненти на различни видове образователен театър - имидж театър, форум театър или play back театър. Курсът има за цел да подготви обучаваните за работа в класната стая, извънкласни и извънучилищни форми на обучение. По време на курса всеки обучаван ще наблюдава образователни пиеси, ще участва в индивидуален и групов проект, които заедно с тест са част от крайната оценка.

Целта на курса е студентите да:

* знаят актуални анимационни практики използвани в образованието.
* да могат да анализират драма, театрални и анимирани обучителни феномени.
* да продуцират важни драма ориентирани, театрални и анимационни инструменти в областта на училищното обучение и неформалното образование, както и

да ги презентират успешно.

**3 курс – 6-ти семестър**

**Модул В - Училищна педагогика**

**Подмодул В2 - избираеми дисциплини**

**(избира се 1 от 2 дисциплини)**

**ОБУЧЕНИЕ НА ДЕЦА СЪС ЗАТРУДНЕНИЯ В УЧЕНЕТО**

**доц.д-р Благовесна Йовкова**

Дисциплината „Обучение на деца със затруднения в ученето“ е избираема и е предназначена за бакалаври от специалност „Педагогика“. Лекционният курс предлага актуална информация за същността и симптоматиката на различните видове затруднения, свързани с обучението на учениците и на тази основа се изграждат базисни компетенции за прилагане на адекватни и вариативни педагогически стратегии и похвати за тяхното идентифициране и преодоляване. Основният акцент се поставя върху типологията на различни видове нарушения и състояния (дислексия на развитието, синдром на дефицит на внимание с/без хиперактивност, сензорни нарушения, разстройства от аутистичния спектър и т.н) и произхождащите от тях обучителни затруднения. Обръща се сериозно внимание на факторите, влияещи върху затрудненията, като се отделя внимание на някои задължителни условия и изисквания, необходими за преодоляване на тези рискови обучителни трудности. Курсът фокусира върху изграждане на професионални компетенции у бъдещите педагози за индивидуализирана и диференцирана работа с учениците с различна степен на обучителни затруднения, като се набляга върху различни методи за адаптиране на учебното съдържание, педагогическото взаимодействие и оценяването спрямо възможностите и потенциала на всяко дете. Специално място е отделено на педагогическите тенденции, свързани с използването на информационни и комуникационни технологии (ИКТ) в обучението на децата със затруднения в ученето под формата на използване на мобилни приложения, електронни образователни игри, помощни/асистиращи технологии, които оказват значително влияние върху ученето и постиженията на учениците.

**ОБУЧЕНИЕ НА НАДАРЕНИ ДЕЦА**

**доц. д-р Ивайло Тепавичаров**

Цел - Основната цел на курса е да даде да запознае студентите с педагогическите проблеми, които съществуват при работата с тези специфични контингенти деца.

Задачи:

* Изграждане на солидна теоретична подготовка, осигуряваща компетентността на бъдещия педагог в областта на обучението на надарени деца и деца с проблеми в личностното развитие.
* Запознаване на студентите със специфичните особености в когнитивното, личностно и социално развитие на надарените деца.
* Запознаване с най-често използваните методики за диагностика и подбор и с основните стратегии, методи и организационни форми при решаване на редица практически проблеми на обучението на деца със специални образователни потребности.

Студентите трябва да демонстрират, че са усвоили базисните знания необходими за решаване на редица практически задачи при обучението на надарени деца и деца с проблеми в личностното развитие.

**СЪВРЕМЕНЕН БЪЛГАРСКИ ЕЗИК**

**проф. дпн Нели Иванова**

Цел: Овладяване на знания за: строежа на езика; своеобразието на фонемната система; думата и нейното значение; частите на речта; изречението, частите на изречението; видовете изречения; формиране и усъвършенстване на уменията за разграничаване, класифициране и употреба на езиковите единици в речта от студентите педагози.

Задачи:

1. Овладяване на знания за: строежа на езика; своеобразието на фонемната система – гласните и съгласните звукове и техните корелативни противопоставяния; правоговорни и правописни норми; лексикологията – думата като речникова единица и нейното значение; словообразуването; морфологията – изменяемите и неизменяемите части на речта и техните граматически категории; синтаксиса - изречението, частите на изречението; видовете изречения по цел на изказване и по състав;

2. Формиране и усъвършенстване на уменията на студентите педагози за разграничаване и класифициране на езиковите единици и техните граматически категории;

3. Формиране и усъвършенстване на уменията на студентите педагози за адекватна употреба на езиковите единици в речта.

Изготвяне от студентите на мултимедийни презентации за представяне на характерното за отделните езикови понятия и граматическите категории. Изготвяне на тестове за установяване равнището на владеене на езиковите понятия и категориите им.

**ГРАЖДАНСКО ОБРАЗОВАНИЕ**

**проф. д-р Лиляна Стракова**

**(дисциплината е задължителна за избралите факултативния модул за получаване на допълнителна кваификация „Учител по Философия и Гражданско образование“. )**

*Те трябва да изберат само още една.За другите студенти също може да бъде една от избираемите.*

Повечето образователни системи днес са насочени към „формирането на гражданина”. Ето защо в обучението се разкриват базисни ценности на гражданското образование, развитието им в исторически аспект и какво е това „гражданство” и „европейско гражданство” днес – като статут и като ценности.

Студентите се запознават и анализират различните съдържателни направления на гражданското образование, свързани с формирането на социални умения; разбиране и приемане на културните различия, социално-политическите особености в развитието на обществата, както и значението на икономическото направление в процеса на формирането на гражданина. В курса се усвояват знания и умения за представяне и анализ на българския опит в областта на гражданското образование, както и на редица европейски страни, САЩ, Япония и др.

**Модул В - Училищна педагогика**

**Подмодул В3 - избираеми дисциплини**

**(избират се 2 дисциплини)**

**ВЗАИМОДЕЙСТВИЕ СЪС СЕМЕЙСТВОТО**

**проф. дпн Сийка Чавдарова-Костова и ас. д-р Петя Иванова**

Взаимодействие със семейството е една от ключовите компетентности в дейността на учителите, коментирана и аргументирана теоретично, дефинирана и разработена нормативно. Това е достатъчна обосновка за необходимостта от усвояването на специфични знания у бъдещите учители, насочени към основни субекти на взаимодействието с различни представители на семейната общност, както и към съдържанието на това взаимодействие, интерпретирано в качествата му на процес и основни аспекти. В рамките на дисциплината се цели и развитие на специфични умения у студентите за взаимодействие с основни представители на семейната общност, за планиране и организиране на разнообразие от форми на това взаимодействие и прилагане на подходящи методи и ресурси за постигане на очакваните цели. Важен акцент е и формирането на готовност и положителна нагласа за активно взаимодействие с представителите на семейната общност както за решаване на възникнали проблемни ситуации, така и за развитие на личностни качества и способности на децата и учениците

**ДИГИТАЛНА КОМПЕТЕНТНОСТ И ДИГИТАЛНА КРЕАТИВНОСТ**

**гл.ас.д-р Стоян Съев и гл.ас.д-р Вероника Рачева**

Интегрална част от понятието „дигитална компетентност“ за педагогическите кадри са уменията за създаване на учебно съдържание и критичното оценяване на учебни ресурси. Този курс е насочен към развитие на дигиталните компетенции на студентите в използване на разнообразни дигитални приложения за създаване на интерактивна образователна мултимедия за постигане на поставените педагогически цели. В теоретичната част на курса се разглежда понятието дигитална компетентност и неговите измерения в контекста на европейските рамки за дигитална компетентност за граждани (DigComp 2.2) и за преподаватели (DigCompEdu). Разглеждат се стандарти за качество на електронни учебни ресурси. Дискутират се парадигми на ученето, които лежат в основата на разработването и използването на интерактивна образователна мултимедия. В практическата част се разработват интерактивни мултимедийни ресурси с помощта на разнообразни софтуери и уеб базирани платформи, учебни анимации, интерактивни приложения за самостоятелна подготовка с разнообразни типове въпроси за самопроверка и интерактивни учебни видеоматериали. обучаемите се запознават с дигитални технологии за работа в класна стая в присъствен, смесен, хибриден и изцяло онлайн формат. Те овладяват изброените приложения чрез работа по индивидуални и групови проекти и разработване дигитални артефакти.

**УПРАВЛЕНИЕ НА ВЗАИМООТНОШЕНИЯТА В МУЛТИКУЛТУРНА СРЕДА**

**доц. д-р Божидара Кривирадева и доц.д-р Йонка Първанова**

**Основната цел** на дисциплината е студентите да формират знания за характеристиките и спецификите на различните по характери взаимоотношения в рамките на образователната организация и да развият умения за тяхното ефективно управление по посока постигане на стратегическите цели на институцията.

**Основните задачи** на дисциплината са:

* Студентите да формират знания и умения за управление на взаимоотношенията на ниво „ученическа паралелка“
* Студентите да формират разбиране за спецификите на взаимоотношенията в педагогическия колектив и умения да управляват тези отношения ефективно и пълноценно
* Студентите да формират умения за ефективна комуникация с родителите и разработване и интегриране на училищни политики, насочени към постигане на ефективно привличане на родителите в училищния живот
* Студентите да формират знания и умения за ефективно управление на взаимоотношенията между педагогическите специалисти, от една страна, и учениците и родителите, от друга.
* Студентите да формират знания и умения за ефективно управление на взаимоотношенията „ръководен екип – училищна общност“.

**ПЕДАГОГИЧЕСКО ВЗАИМОДЕЙСТВИЕ В МУЛТИКУЛТУРНА СРЕДА**

**проф. д-р Сийка Чавдарова-Костова и гл. ас. д-р Екатерина Томова**

Цел – Развитие на компетентностите на бъдещите педагози за ефективни професионални взаимодействия в мултикултурна среда с разнообразие от субекти, носители на различия.

Задачи:

-запознаване с основните характеристики на мултикултурната среда в нейните разнообразни проявления;

- развитие на умения за ориентиране в спецификите на конкретни проявления на мултикултурна среда в педагогически контекст;

-формиране на нагласи за професионално-педагогическа реализация в мултикултурна среда.

Методи и форми на обучение – лекция; упражнение - анализ на документи, концепции, казуси, беседа, дискусия, посещение на обекти и дейности.

След приключване на курса студентите да могат да открояват и анализират основните проблеми в областта на педагогическите взаимоотношения в мултикултурна среда, да имат развити умения за ориентация в основни измерения на мултикултурната среда в педагогически контекст, да имат позитивни нагласи и готовност за педагогическа работа с деца и възрастни с различия.

**РАЗРАБОТВАНЕ НА УРОЦИ ЗА ОБУЧЕНИЕ В ЕЛЕКТРОННА СРЕДА**

**доц.д-р Благовесна Йовкова**

Дисциплината разглежда теоретичните основи на мултимедийното учене и подходите за повишаване на равнището на интерактивност и мултимедийност на обучението с цел провокиране на активно учене. Разглеждат се стандарти за качество на електронни учебни ресурси. Разработват се интерактивни мултимедийни уроци с помощта на PowerPoint и интерактивни учебни видеоуроци с вградени въпроси за самопроверка със SlidePresenter. Също така обучаемите разработват с помощта на преподавател учебни анимации с помощта на PowToon. Разглежда се създаването на интерактивни мултимедийни уроци с помощта на уеб базирани приложения като Learning Apps, Live Worksheet, Book Creator и Flickr. Курсът представя възможностите за разработване на интерактивни уроци за самостоятелна подготовка с разнообразни типове въпроси за самопроверка и интерактивни учебни видеоматериали с H5P (HTML5). Обучаемите овладяват изброените приложения чрез работа по индивидуални и групови проекти и разработване на уроци за обучение в дигитална среда като артефакти.

**ПРИОБЩАВАЩО ОБРАЗОВАНИЕ ЗА ДЕЦА И УЧЕНИЦИ СЪС СПЕЦИАЛНИ ОБРАЗОВАТЕЛНИ ПОТРЕБНОСТИ**

**доц. д-р Благовесна Йовкова**

Целта на учебната дисциплина е обучаемите да придобият знания за същността и спецификата на приобщаващото образование на деца и младежи със:

* специални образователни потребности (СОП);
* различен етнически произход;
* изявени дарби;
* поведенчески проблеми (нарушение на социалното функциониране).

Тя се стреми към запознаване и формиране у студентите на базисни методически умения за осъществяване на процеса на включване/приобщаване в условията на класната стая и овладяване на професионални компетентности за педагогическите подходи за осигуряване на равноправие и равнопоставеност на всички деца и младежи, включени в образователната система.

След приключване на курса студентите да могат:

* да идентифицират и разбират основните аспекти на реализацията на процеса на приобщаващото образование;
* да използват диференцирани педагогически подходи и стратегии, ориентирани към интересите и индивидуалните потребности на обучаемите;
* да планират, организират и управляват педагогически процеси за приобщаващо образование;
* да прилагат ефективни техники и стратегии за подпомагане на ученето и преодоляване на изолацията на обучаемите в контекста на приобщаващото образование;

да анализират и интерпретират конкретни казуси в контекста на включващото/приобщаващото образование.

**ЛИДЕРСТВО В ОБРАЗОВАНИЕТО**

**проф. д-р Силвия Николаева**

Настоящата програма има за цел да подготви студентите от специалност Педагогика за тяхната лидерска мисия, статут и роли във всички практически полета на образованието.

Задачи

▪ Да стимулира студентите да овладеят научните и теоретични основи на лидерството в образованието;

▪ Да съдейства за формирането у бъдещите учители / педагози на базисни практически умения за комплексно управление, ръководство и администриране на учебните групи (паралелки / класове), дейности и среди;

▪ Да съдейства за формирането у бъдещите учители / педагози на специфични практически умения за водещите лидерски роли в образователната практика;

▪ Да съдейства на студентите да овладеят и използват успешно умения за анализ и самоанализ (саморефлексия) на своите лидерски умения и компетентности.

В края на програмата от студентите се очаква да:

▪ познават и анализират критично съществуващите теоретични подходи и модели за образователно лидерство;

▪ познават и използват водещи приложни теории и практически модели за учителско / педагогическо лидерство;

▪ познават и прилагат успешно подходи, методи и техники за комплексен мениджмънт на водещи форми на учебните групи, дейности и среди в училищен и извънучилищен контекст;

▪ познават особеностите на лидерството при изпълнение на водещи професионални роли и отговорности (учител по предмет, класен ръководител, координатор на екип или работна група, проектен координатор, наставник, ръководител на извънкласни дейности, координатор дейности и др.);

▪ познават и прилагат успешно базисни умения за анализ и решаване на практически казуси, изискващи лидерство в образованието;

▪ познават и прилагат успешно подходи, методи и техники за рефлексия и саморефлексия като лидери в образованието